पार्श्व जिनालय की वर्षगांठ पर सतरह भेदी महापूजन
पार्श्वजिनालय कल्याणपुरा की तृतीय वर्षगांठ को लेकर दो दिवसीय महोत्सव का आगाज गुरुवार से हुआ। पहले दिन कल्याणपुरा स्थित पार्श्व जिनालय में मूलनायक भगवान पार्श्वनाथ की आंगी रचना की गई। वहीं महोत्सव के दूसरे दिन शुक्रवार को सतरह अभिषेक सहित ध्वजा चढ़ाने का विधान हुआ।
ट्रस्ट मंडल अध्यक्ष शंकरलाल पड़ाइयां ने बताया कि जिनालय की वर्षगांठ को लेकर दो दिवसीय महोत्सव के तहत दूसरे दिन सुबह पार्श्व जिनालय प्रांगण में अठारह अभिषेक, सतरह भेदी महापूजन सहित कई धार्मिक अनुष्ठानों का आयोजन हुआ। दोपहर में जिनालय की तृतीय वर्षगांठ के दिन अभिजित मुहूर्त में शिखर पर कायमी ध्वजा के लाभार्थी परिवार ने ध्वजा चढ़ाई। इस दौरान अध्यक्ष शंकरलाल पड़ाइयां, कोषाध्यक्ष सोहनलाल सिंघवी, सुधीर बोहरा, भूरचन्द बोहरा, मांगीलाल, बाबूलाल सहित ट्रस्ट मंडल के सदस्य भक्त मौजूद रहे।
बाड़मेर .कल्याणपुरा स्थित जैन मन्दिर की वर्षगांठ पर पूजन करते हुए।
hin_Deva hin_Deva hin_Deva hin_Deva